CELEX: 32001F1121(01)
Language: bg
Date: 2001-10-16 00:00:00
Title: Акт на Съвета от 16 октомври 2001 година за създаване на Протокол към Конвенцията за взаимопомощ по наказателноправни въпроси между държавите-членки на Европейския съюз в съответствие с член 34 от Договора за Европейския съюз (2001/С 326/01)

19/ 11
            
            
               BG
            
            
               Официален вестник на Европейския съюз
            
            
               296
            
         32001F1121(01)
   
               C 326/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      АКТ НА СЪВЕТА
   
   от 16 октомври 2001 година
   за създаване на Протокол към Конвенцията за взаимопомощ по наказателноправни въпроси между държавите-членки на Европейския съюз в съответствие с член 34 от Договора за Европейския съюз
   (2001/С 326/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, буква а) и член 34, параграф 2, буква г) от него,
   като взе предвид инициативата на Френската република (1),
   като взе предвид становището на Европейския парламент (2),
   като има предвид, че:
   
               (1)
            
            
               За да се постигнат целите на Съюза, правилата за взаимопомощ между държавите-членки и Европейския съюз по наказателноправни въпроси трябва да се усъвършенстват и за тази цел следва да се създаде протокол, чийто текст е приложен към настоящия акт.
            
         
               (2)
            
            
               Член 8 от протокола попада в обхвата на член 1 от Решение 1999/437/ЕО на Съвета от 17 май 1999 г. относно определени условия за прилагането на споразумението, сключено между Съвета на Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (3).
            
         
               (3)
            
            
               По отношение на настоящата разпоредба са спазени процедурите, постановени в споразумението, сключено между Съвета на Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (4).
            
         
               (4)
            
            
               Когато приeмането на настоящия акт бъде нотифицирано на Република Исландия и Кралство Норвегия в съответствие с член 8, параграф 2, буква а) от гореспоменатото споразумение, тези две държави ще бъдат информирани за съдържанието на член 16 при влизането му в сила за Исландия и Норвегия,
            
         РЕШИ,
   Ėче протоколът, чийто текст е приложен към настоящия акт и който е подписан днес от представителите на правителствата на държавите-членки на Съюза, се изготвя с настоящия акт,
   ПРЕПОРЪЧВА протоколът да бъде приет от държавите-членки в съответствие с техните конституционни изисквания,
   ПРИКАНВА държавите-членки да започнат изпълнението на приложимите процедури за тази цел преди 1 юли 2002 г.
   
      Съставено в Люксембург на 16 октомври 2001 година.
      
         За Съвета
         Председател
         D. REYNDERS
         
      
   
   
      (1)  ОВ C 243, 24.8.2000 г., стр. 11.
   
      (2)  Становище от 4 октомври 2001 г. (все още непубликувано в Официален вестник).
   
      (3)  ОВ L 176, 10.7.1999 г., стр. 31.
   
      (4)  ОВ L 176, 10.7.1999 г., стр. 36.